Diari Oficial de la Generalitat Valenciana


Sumari del DOGV 9550, del 09-03-2023 (2023/2241)

Anunci per a l'arrendament mitjançant contractació directa d'un immoble per a albergar la seu d'un nou òrgan judicial a Sagunt, a l'efecte del que es preveu en la Llei 14/2003 de patrimoni de la Generalitat.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9550

Data del DOGV
:   09-03-2023

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2023/2241


Data del document
:   01-03-2023

Organisme emissor
:   Conselleria de Justícia, Interior i Administració Pública

Tipus de document
:   Anunci

Descriptors 

:   * Conselleria de Justícia, Interior i Administració Pública
    * contracte administratiu

Anunci per a l'arrendament mitjançant contractació directa d'un immoble per a albergar la seu d'un nou òrgan judicial a Sagunt, a l'efecte del que es preveu en la Llei 14/2003 de patrimoni de la Generalitat. [2023/2241]  
La Conselleria de Justícia, Interior i Administració Pública està interessada a arrendar, mitjançant contractació directa i de conformitat amb el que es disposa en la Llei 14/2003, de 10 d'abril, de patrimoni de la Generalitat Valenciana, un immoble per a albergar un nou Jutjat en el partit judicial de Sagunt.  
  
1. Requisits de l'immoble  
  
Situació: El local haurà d'estar a Sagunt. Haurà d'estar el més prop possible de l'actual seu a l'avinguda Dr. Palos, 24, i a una distància mai superior als 800 m per a facilitar els desplaçaments caminant.  
Entorn: Urbà, consolidat i amb ràpida connexió amb la seu judicial.  
Ubicació i relació amb la via pública: Atesa l'alta afluència, tant d'usuaris de la justícia com d'operadors jurídics, el local haurà d'estar situat en planta baixa i comptar amb accés independent i directe des de la via pública.  
Superfície necessària: La superfície necessària es trobarà entre els 500 i 600 m² construïts.  
Accessibilitat: El local serà accessible o susceptible de ser adaptat, amb accés públic a peu pla des de l'espai públic. Ateses les dimensions requerides, el local haurà de comptar amb dues eixides alternatives, valorant-se que siguen a diferents carrers.  
Serveis urbanístics: A peu de parcel·la, amb connexió a xarxa de subministrament d'energia elèctrica, xarxa de proveïment d'aigua i xarxa de sanejament.  
Tipologia edificatòria: Edificació amb il·luminació i ventilació directes, local amb llum natural; alçària mínima de local: 2,80 m, que permeten una alçària lliure de 2,5 m i un fals sostre mínim de 30 cm per a allotjar instal·lacions.  
Distribució i estat de conservació Preferiblement diàfan, que seria l'estat desitjable per a fer una ràpida distribució mitjançant barandats en sec i mampares, per a facilitar una ràpida posada en funcionament. El local haurà de permetre adaptar-se per a l'ús administratiu com a seu judicial.  
Qualificació urbanística Haurà d'acreditar-se la compatibilitat urbanística de l'ús administratiu institucional o equivalent en la terminologia del pla general urbanístic de Sagunt. En el supòsit de no disposar de l'acreditació requerida quan es presente l'oferta, aquesta haurà d'acompanyar-se del document acreditatiu que en justifique la sol·licitud davant de l'Ajuntament. Una vegada obtingut el certificat, haurà d'aportar-se a l'expedient.  
Oferta econòmica: A l'efecte de valorar les propostes presentades, s'adjuntarà l'oferta econòmica amb IVA i sense, i els mesos de carència que s'ofereixen, la referència cadastral, la descripció del local amb les seues característiques conforme als requeriments, la documentació fotogràfica i la planimètrica justificativa, i expressarà el termini de validesa.  
  
  
2. Informació i contacte  
  
Dependència: Secretaria General Administrativa. Servei de Contractació d'Infraestructures i Gestió Patrimonial.  
Domicili: Carrer de la Democràcia, núm. 77. Ciutat Administrativa 9 d'octubre. Torre 4.  
Telèfon: 803502570 / 123419915  
Adreça electrònica: contratjust\_cdbkf@oqs.hu  
  
3. Presentació de les ofertes o de sol·licituds de participació  
a) Data límit de presentació: deu dies hàbils a comptar des de l'endemà de la publicació de l'anunci en el DOGV. Si l'últim dia de termini és dissabte, diumenge o inhàbil a efectes administratius, el termini es considerarà prorrogat fins al següent dia hàbil. Les proposicions que es presenten transcorregut l'últim dia de termini no seran admeses.  
  
b) Lloc de presentació: La presentació de proposicions degudament signades es realitzarà a través del tràmit Z de la Conselleria de Justícia, Interior i Administració Pública, al qual s'accedeix a través d'aquest enllaç: https://www.gva.es/es/inicio/procedimientos'id\_proc=18966&version=amp, amb l'enviament de la documentació al Servei de Contractació d'Infraestructures i Gestió Patrimonial, o bé a través de l'adreça electrònica contratjust\_rfkpe@foc.nq.  
  
  
València, 1 de març de 2023.- El sotssecretari: Salvador Broseta Perales.